Diari Oficial de la Generalitat Valenciana


Sumari del DOGV 6470, del 01-03-2011 (2011/2347)

Notificació de resolució de recurs d'alçada. Expedient número 39/2010.
----------------------------------------------------------------------

### Dades del document

Número de DOGV
:   6470

Data del DOGV
:   01-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2347


Organisme emissor
:   Agència Valenciana del Turisme

Tipus de document
:   Anunci

Notificació de resolució de recurs d'alçada. Expedient número 39/2010. [2011/2347]  
Per no haver sigut possible notificar de forma personal i directa a l'interessat la Resolució de la consellera de Turisme i presidenta de l'Agència Valenciana del Turisme, de data 3 de desembre de 2010, per la qual desestimava el recurs d'alçada interposat per Senén García Fernández, com a titular de l'establiment denominat Càmping Orange Grove Villas, de Crevillent, dictada en l'expedient 39/10-A, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 10 de febrer de 2011.- La consellera de Turisme i presidenta de l'Agència Valenciana del Turisme: Belén Juste Picón.  
Amb data 3 de desembre de 2010, la consellera de Turisme i presidenta de l'Agència Valenciana del Turisme va dictar la següent:  
Resolució de recurs d'alçada:  
Vist el recurs d'alçada interposat per Senén García Fernández, titular del Càmping Orange Grove Villas, siti a la partida Carga, 15-A, de Crevillent, contra la resolució sancionadora de la secretària autonòmica de Turisme i directora de l'Agència Valenciana del Turisme de data 6 de juliol de 2010.  
Fets  
Primer. La secretària autonòmica de Turisme i directora de l'Agència Valenciana del Turisme, en la resolució sancionadora citada, i en virtut de l'acta d'inspecció núm. 402/2010, de data 15 de març de 2010, va imposar al recurrent una sanció de multa de dotze mil euros (12.000 €), per infracció de l'article 52.1 de la Llei 3/1998, de 21 de maig, de Turisme de la Comunitat Valenciana, en prestar-se en l'establiment servicis propis de càmping amb instal·lacions de caravanes i mobil-homes, anunciant-se com a tal, sense haver realitzat la comunicació prèvia i declaració responsable, d'acord amb el model oficial, davant de l'administració de turisme, les circumstàncies del qual consten en l'esmentada resolució i es donen per reproduïdes.  
Segon. Contra esta resolució, Senén García Fernández, titular de l'establiment denominat Càmping Orange Gorve Villas, de Crevillent, va interposar recurs d'alçada, en el qual sol·licitava que s'anul·lara i deixara sense efecte la resolució, basant-se en les següents al·legacions que a continuació s'exposen:  
- Que reiteren i donen per reproduïts tots els arguments de defensa i exculpatoris adduïts en els anteriors escrits.  
- Que hi ha un altre expedient anterior que sanciona els mateixos fets, sobre el qual se seguix recurs contenciós administratiu davant de la jurisdicció d'eixe orde.  
- Que no s'ha apreciat, fins al moment, la prohibició del principi general del dret sancionador non bis in ídem.  
- Que s'impugna per incert el pressupost sobre el qual gira tot l'expedient sancionador: que Senén García Fernández siga titular del Càmping Orange Grove Villas, de Crevillent.  
Fonaments jurídics  
Primer. L'article 1 del Decret 119/2002, de 30 de juliol, del Govern Valencià, Regulador dels Campaments de Turisme de la Comunitat Valenciana, establix:  
«1. Queden subjectes al present decret les empreses i establiments que, dins de l'àmbit territorial de la Comunitat Valenciana, es dediquen a prestar, de forma professional i habitual, allotjament per mitjà de preu en la modalitat de campaments públics de turisme, també denominats càmpings.  
2. S'entén per càmping l'espai de terreny degudament delimitat i preparat per a la seua ocupació temporal per persones que pretenguen fer vida a l'aire lliure, amb fins vacacionals o turístics, utilitzant com a residència albergs mòbils, tendes de campanya, caravanes i/o altres elements semblants fàcilment transportables, dotats d'elements de rodament degudament homologats, en plenes condicions d'ús i exempts de fonamentació. Això sense perjuí de l'existència d'unitats o mòduls propietat del titular de l'establiment, o posats a disposició d'este pels operadors turístics per a ús exclusiu dels seus clients, tipus cabanya, bungalou o mobil-home.  
3. Els càmpings hauran d'estar dotats de les instal·lacions i servicis els quals, d'acord amb la categoria, es determinen en esta norma. El nivell de qualitat de les instal·lacions i servicis, així com les instal·lacions tipus cabanya, bungalou o mobil-home, hauran de ser acords amb la classificació turística de l'establiment.»  
Segon. L'article 8, apartat U, de la Llei 3/1998, de 21 de maig, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, establix:  
«Per a iniciar l'activitat d'allotjament, bastarà presentar davant de l'administració turística competent la comunicació prèvia o declaració responsable de l'inici de l'activitat, degudament omplida, d'acord amb el model oficial. Rebuda esta comunicació, l'òrgan competent la inscriurà en el Registre General d'Empreses, Establiments i Professions Turístiques de la Comunitat Valenciana i classificarà l'establiment en alguna de les modalitats següents:  
1. Establiments hotelers. Blocs, conjunts i habitatges turístics, denominats apartaments turístics.  
2. Campaments de turisme.  
3. Allotjament turístic rural.  
4. Qualssevol altres que reglamentàriament es determinen.»  
Tercer. L'article 52.1 de l'esmentada Llei 3/1998, de 21 de maig, de Turisme de la Comunitat Valenciana, tipifica com a infracció administrativa de caràcter molt greu:   
«L'exercici d'una activitat turística sense haver comunicat el seu inici del mode reglamentàriament determinat o sense l'habilitació preceptiva per a això.»  
Quart. En el cas present, ha quedat acreditat que l'establiment denominat Càmping Orange Grove Villas, de Crevillent, va prestar servicis propis de càmping amb instal·lacions de caravanes i mobil-homes, anunciant-se com a tal, sense haver realitzat la comunicació prèvia i la declaració responsable, d'acord amb el model oficial, davant de l'administració de turisme, la qual cosa suposa haver infringit el que establix l'article 1 del Decret 119/2002, de 30 de juliol, del Govern Valencià, Regulador dels Campaments de Turisme de la Comunitat Valenciana, així com l'article 8.u de la Llei 3/1998, de 21 de maig, de Turisme de la Comunitat Valenciana, infracció tipificada com molt greu en l'article 52.1 de l'esmentada Llei 3/1998.   
Les al·legacions formulades pel recurrent són reiteració del que ja ha manifestat al llarg de la tramitació de l'expedient, per la qual cosa no res de nou aporten per a conseguir desvirtuar el contingut fàctic i jurídic de la resolució sancionadora de la secretària autonòmica de Turisme i directora de l'Agència Valenciana del Turisme, de data 6 de juliol de 2010, la fonamentació de la qual queda assumida en la present.  
És per això que, d'acord amb l'informe de la cap del Servici d'Ordenació i Inspecció d'Empreses Turístiques, de data 30 de setembre de 2010, és procedent desestimar el recurs d'alçada interposat i confirmar la resolució sancionadora recorreguda en tots els seus punts.  
Resolució:  
D'acord amb els antecedents de fet i fonaments de dret que han quedat exposats, i en virtut del que disposa el Decret 209/2004, de 8 d'octubre, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), especialment en l'article 5, i en l'article 4 del Decret 123/2007, de 27 de juliol, pel qual s'aprova el Reglament Orgànic i Funcional de la Conselleria de Turisme, resolc desestimar el recurs d'alçada interposat per Senén García Fernández, titular del Càmping Orange Grove Villas, de Crevillent, contra la resolució sancionadora de la secretària autonòmica de Turisme i directora de l'Agència Valenciana del Turisme, de data 6 de juliol de 2010, i confirmar esta en tots els seus termes.  
Contra la present resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu de València o del domicili del recurrent, a la seua elecció, dins del termini de dos mesos, comptats des de l'endemà de la seua recepció, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 3 de desembre de 2010.- La consellera de Turisme i presidenta de l'Agència Valenciana del Turisme: Belén Juste Picón.